Къде се подписва предбрачният договор,до кога е валиден,пред кои институции важи и от къде може да се извади доказателство за наличието или липсата му?




Предбрачен договор
==================

 

Здравейте,


Брачният договор се сключва пред нотариус. Обръщам внимание, че договорът е “брачен”, т.е. може да се сключи и по време на брака.  

Валиден е до прекратяване на брака, до сключване на друг договор или до избор на друг режим на имуществени отношения – на общност (всичко, придобито през брака, е съсобствено на двамата съпрузи) или на разделност (всичко е лична собственост на името на съпруга, на когото е придобито).  

Важи пред всички държавни органи и пред трети лица, след като бъде вписан в регистъра на имуществените отношения на съпрузите (РИОС). Ако с договора се прехвърля право върху недвижим имот, трябва да се впише и в Имотния регистър.  

След сключване на договора е необходимо да го регистрирате в общината, където сте сключили / ще сключите брак.


Удостоверение за подписания договор ще Ви даде нотариусът. Доказателство за избрания режим на имуществени отношения (т.е. не копие от самият договор, а справка, че за тези лица е вписан договорен режим) може да се извади от РИОС към Агенция по вписванията.


